[Resep] Filotert met spinasie, bone en fetaFilotert met spinasie, bone en feta. Foto: Verskaf Nog ŉ langnaweek, nog ŉ lekker kans vir eet en kuier. Hierdie filotert is ewe geskik vir ŉ kosblik of as ŉ lekker iets-te-ete vir die langnaweek. Die kors is met filo gemaak en dus heelwat ligter as ŉ ander souttert met ŉ swaar deegkors. Dit het ŉ geurige vulsel van spinasie, feta en bone met ŉ heerlike skeut neutmuskaat. Die bone is dalk ŉ minder bekende bestanddeel in ŉ souttert, maar regtig lekker en ŉ slim manier om bone deel te maak van jul etes. Onthou om enige ete altyd gebalanseerd te hou, so sit die filotert met ŉ lekker slaai of bordvol groente en seisoenale vrugte voor. Sprinkel neute of sade oor die slaai of geniet avokado, wat nou weer in seisoen is, daarmee saam om ŉ vullende en voedsame maaltyd te maak. Resep saamgestel uit Bone Renaissance (van die DPO) en Cooking from the Heart 1 Kyk elke Maandagoggend na #Kosblik op Die Groot Ontbyt of besoek Heleen Meyer se webwerf of Facebook-blad vir nog maklike en gesonde kosblik-idees. Koop Heleen Meyer se resepteboek Maak Vyf in Die Koöperasie, Maroela Media se aanlynwinkel. Dit bevat eenvoudige en maklike resepte van bekende bestanddele wat elk op vyf verskillende maniere gebruik word.